LiG - Jul 2016
Die stem in my hart : voorblad
Source: LiG 2016, pp 12 –15 (2016)
Hanna Grobler is 'n vars briesie in 'n wêreld waar die kollig so maklik verblindend kan skyn. Hierdie beeldskone vrou dink nie aan haarself as 'n glansmens nie, al is sy gereeld in plaaslike TV-reekse en films te sien. En al verskyn sy en haar man, die gewilde Bok van Blerk, gereeld op die rooitapyt by glansfunksies. Vra haar byvoorbeeld waar sy op haar gelukkigste is, en sy sal jou waarskynlik vertel dat dit daar is waar die nood hoog is. Daar waar sy kan help dat niemand honger of koud of moedeloos hoef te gaan slaap nie.
Ons en Braam oor 'ons prinsessie en ons kroonprins' : profiel
Source: LiG 2016, pp 16 –19 (2016)
Almal ken reeds vir Braambossie - soos Sorina en Braam Riekert hulle eersteling noem. Deesdae is dié woelige knapie 'n trotse ouboet. Ja, sy fraaie kleinsus, Miana, het in Maart vanjaar haar opwagting gemaak. "Ek voel 'n bietjie soos 'n kloekende moederhen," lag Sorina. "Ek weet nou presies hoe daardie hennetjies voel wat so woes in die sand skrop om te sorg dat hulle kleintjies genoeg kos kry."
Die ondraaglikheid van liefhê
Source: LiG 2016, pp 20 –22 (2016)
Here, is dit vir 'n mens moontlik om na U te verlang? Ek bedoel, verláng, soos jy na jou geliefdes verlang - jououers, jou kinders, jou hart-se-punt? Soos na iemand van wie jy weet : Sonder jou kan ek nie lewe nie? In daardie geval wil ek dan sê: Ek verlang na U. Ek wens dat U sal komgesig wys, kom inloer en knipoog as U my sien.
Danie Labuschagne (79) van Pretoria het hom self leer konsertinas maak ná sy eerste aftrede. "Ja," sug hy met 'n vonkel in die oog, "en ek is nóú nog nie afgetree nie!" Ons gesels op 'n vaalbruin Gautengse wintersoggend. Te midde van die gejaagde stadslewe, leef, werk en praat Danie volgens 'n heel ander ritme. Hy is 'n geswore alleenloper - "wat beslis nie eensaam is nie!" Hy het vier hondjies, en hy geniet die geselskap en die bewondering van ons land se ganse boeremusiek-gemeenskap."Ek was nog nooit getroud nie. Ek het net nooit tyd daarvoor gehad nie," lag hy. "Nou is ek te oud." En nou het hy nóg minder tyd. Die afgelope meer as twaalf jaar maak hy konsertinas; nee, meer as máák : Hulle wordmet intense noukeurigheid en met groot liefde vervaardig, en onder die handelsmerk "Boer" versprei.
'My dogtertjie is by haar Skepper' : profiel
Marilize is getroud met Chris Boshoff - en 'n ma wat smoorverlief is op haar seuntjie! Klein Christian is nou nege maande oud. Sy is ook 'n persoonlike stilis en stylmentor. En het 'n passie daarvoor om mense met hulle voorkoms te help. Sy gebruik kleure om hulle te wys hoe mooihulle is en hoe mooi hulle kan lyk. En lewer ook gereeld praatjies oor mode en voorkoms. Die gesin woon in Durbanville en hul familie, hul kerk en hul vriende is vir hulle baie belangrik. Marilize is 'n enigste kind, maar haar man een van drie - en almal woon in die Kaap.
Elkeen se bietjie maak dit beter
Author Elain Vlok
Source: LiG 2016, pp 30 –31 (2016)
"Ons is dikwels vol verwondering wanneer ons iemand leer 'visvang' - soos die ou gesegde lui - en hulle toelaat om die voordele van hul nuutgevonde vaardigheid te geniet," sê prof Elain Vlok, Clover se bestuurder van korporatiewe dienste, oor die vroue wat deel is van Clover se Mama Afrika-projek. Hierdie projek het 42 hardwerkende en emeenskapsgeoriënteerde vroue aangestel wat nie net hul eie lewe verryk nie, maar ook dié van ander. Hulle is die "visservroue" wat geleer is om 'n vis te vang, en hul eie honger te stil. Maar daardie vaardigheid, hoe gering ook al, word ook gebruik om die ander mense in hul gemeenskap te leer "visvang" - en sodoende 'n hele gemeenskap vir 'n leeftyd te voed. Die Mamas sien gesamentlik na meer as 15 500 kinders en 2 500 bejaardes om, en bestuur 25 bakkerye en 23 naaldwerkprojekte.
Dissiplinein dae soos dié : kinders
Source: LiG 2016, pp 34 –37 (2016)
Indien ouers hulle kinders op die regte manier wil dissiplineer, is dit belangrik dat hulle - soos goeie beplanners - die einddoel in gedagte hou. Hulle wil immers hulle kinders tot gelukkige, gebalanseerde volwassenes sien grootword. In haar boek Kweek dissipline met deernis, gee Hettie Brittz dié definisie vir dissipline : "Die doelgerigte vorming van 'n kind se denke, besluite, gedrag, gesindheid en karakter, op die pad na selfbeheerste volwassenheid."
Ons gesin gee om : jou gesin
Source: LiG 2016, pp 38 –40 (2016)
"Gesinne wat omgee kan Suid-Afrika verander." Só glo die skrywer en kinderevangelis, Helena Smith. "Dit is God se wil dat 'n gesin sy hande en voete hier op aarde moetwees," sê sy. "Daar is soveel swaarkry in ons land! En gesinne wat omgee, en dit daadwerklik uitleef, kan 'n groot verskil aan hierdie nood maak. Dit is immers in die ouerhuis waar kinders leer dat ook die gesin die kerk van Christus is."Helena se man, dr Johan Smith, is 'n leraar by die Moreletapark-gemeente. Hy is ook 'n skrywer. Hy sê: "Omgee is die hart van God; deernis is wie Hy is. Deernisen omgee is dus Christenskap-in-praktyk. En dit moet in 'n gesin begin. "Gemeentes bestaan tog uit gesinne. Wat binne die gesin gebeur, gaan oorspoel na die res van die kerk en die breër gemeenskap."
Tweede huwelik : 'n tweede kans? : jou huwelik
Source: LiG 2016, pp 42 –44 (2016)
Volgens die jongste Amerikaanse statistieke eindig die helfte van die huwelike in die VSA in die skeihof. En twee derdesvan die huwelike van dié wat daarná wéér getrou het. En 73% van derde huwelike. In Suid-Afrika lyk die prentjie nie veel beter nie. Inteendeel. Jaar ná jaar word dit progressief donkerder en donkerder. Hoekom só?
Wég met die sleg van oudword : bejaardes
Source: LiG 2016, pp 48 –50 (2016)
Spanning, angstigheid en onsekerheid oor politiek, liggaamlike veroudering, moderne tegnologie, finansies en die dood is vir baie bejaardes 'n werklikheid. Só sê dr Luzette Snyman, 'n Bybelse berader en navorser.